Oficiālais Vēstnesis L 305 , 08/11/1997 Lpp. 0066 - 0068



Komisijas Lēmums (1997. gada 31. oktobris) par kopīgiem tehniskiem noteikumiem attiecībā uz pieslēguma prasībām, kas piemērojamas saskarnēm termināliekārtās, kuras paredzētas pieslēgšanai 140 Mbit/s nestrukturētajām un strukturētām nomātām ciparu līnijām (dokuments attiecas uz EEZ) (97/751/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 29. aprīļa Direktīvu 91/263/EEK par dalībvalstu tiesību aktu tuvināšanu attiecībā uz telekomunikāciju termināliekārtām, tostarp to atbilstības savstarpējo atzīšanu [1], kas grozīta ar Direktīvu 93/68/EEK [2], un jo īpaši tās 6. panta 2. punkta otro ievilkumu, tā kā Komisija ir identificējusi termināliekārtu veidu, kam vajadzīgi šie kopīgie tehniskie noteikumi, kā arī attiecīgā deklarācija par to piemērojuma jomu; tā kā jāpieņem atbilstīgie saskaņotie standarti, vai to daļas, ar ko ievieš pamatprasības, kuras pārveidojamas par kopīgiem tehniskiem noteikumiem; tā kā šajā lēmumā paredzētie kopīgie tehniskie noteikumi ir saskaņā ar Telekomunikāciju iekārtu apstiprināšanas komitejas (TIAK) atzinumu, IR PIEŅĒMUSI ŠO LĒMUMU. 1. pants 1. Šis lēmums nosaka prasības termināliekārtām, ko paredzēts pieslēgt tāda publiskā telekomunikāciju tīkla pieslēgumpunktā, kuru veido ONP 139264 kbit/s nestrukturētas nomātas ciparu līnijas (D140U) vai ONP 139264 kbit/s strukturētas nomātas ciparu līnijas (D140S) ar informācijas pārsūtīšanas ātrumu 138240 kbit/s bez binārā satura ierobežojuma un uz ko attiecas saskaņotais standarts, kurš definēts 2. panta 1. punktā. 2. Šajā lēmumā noteikti kopīgie tehniskie noteikumi, kas aptver pieslēguma prasības termināliekārtām. 2. pants 1. Vispārējie tehniskie noteikumi aptver saskaņoto standartu, ko kompetentā standartizācijas iestāde sagatavojusi, lai pēc iespējas ieviestu pamatprasības, kas paredzētas Direktīvas 91/263/EEK 4. panta d) un f) punktā. Norāde uz standartu ir pielikumā. 2. Termināliekārtas, uz ko attiecas šis lēmums, atbilst kopīgajiem tehniskajiem noteikumiem, kas minēti 1. punktā, izpilda Direktīvas 91/263/EEK 4. panta a) un b) punktā minētās pamatprasības, kā arī atbilst jebkuru citu piemērojamo direktīvu, it īpaši Padomes Direktīvas 73/23/EEK [3] un 89/336/EEK [4], prasībām. 3. pants Pilnvarotās iestādes, kas izraudzītas Direktīvas 91/263/EEK 9. pantā minēto procedūru īstenošanai, attiecībā uz termināliekārtām, kas minētas šā lēmuma 1. panta 1. punktā, piemēro vai nodrošina 2. panta 1. punktā minētā saskaņotā standarta piemērošanu vienu gadu pēc šā lēmuma pieņemšanas. 4. pants Šis lēmums ir adresēts dalībvalstīm. Briselē, 1997. gada 31. oktobrī Komisijas vārdā — Komisijas loceklis Martin Bangemann [1] OV L 128, 23.5.1991., 1. lpp. [2] OV L 220, 31.8.1993., 1. lpp. [3] OV L 77, 26.3.1973., 29. lpp. [4] OV L 139, 23.5.1989., 19. lpp. -------------------------------------------------- PIELIKUMS Norāde uz piemērojamo saskaņoto standartu Saskaņotais standarts, kas minēts lēmuma 2. pantā, ir šāds: Komerciālās telekomunikācijas (KTK) 140 Mbit/s nestrukturētās un strukturētās nomātās ciparu līnijas (D140U un D140S) pieslēguma prasības termināliekārtu saskarnēm ETSI Eiropas Telekomunikāciju standartu institūts ETSI sekretariāts TBR 25 – 1997. gada jūlijs (izņemot priekšvārdu) Papildu informācija Eiropas Telekomunikāciju standartu institūts ir atzīts saskaņā ar Padomes Direktīvu 83/189/EEK [1]. Iepriekš minētais saskaņotais standarts ir izstrādāts atbilstīgi pilnvarai, kas izdota saskaņā ar attiecīgajām Padomes Direktīvas 83/189/EEK procedūrām. Pilns iepriekš minētā saskaņotā standarta teksts ir atrodams pēc adreses: European Telecommunications Standards Institute 650 Route des Lucioles F-06921 Sophia Antipolis Cedex | Commission of the European Communities DG XIII/A/2 — (BU 31 1/7), Rue de la Loi/Wetstraat 200, B-1049 Brussels | [1] OV L 109, 26.4.1983., 8. lpp. --------------------------------------------------